**Air India Expressin lento 812** oli Air Indian halpalentoyhtiön liikennöimä reittilento 22. toukokuuta 2010 Dubain kansainväliseltä lentoasemalta Mangaloren kansainväliselle lentoasemalle Etelä-Intiaan. Lennolla käytetty Boeing 737-800 -matkustajalentokone ajoi laskeutuessaan kiitotien ohi ja syttyi tuleen noin klo 6.30 paikallista aikaa (UTC +5.30). Näkyvyys oli alueella sateen heikentämä. Viranomaisten mukaan kahdeksan ihmistä selviytyi ja 158 kuoli.

Lentokone
---------

Onnettomuuskone oli vuonna 2007 valmistunut yhdysvaltalaisvalmisteinen Boeing 737-8HG, jossa oli 186 istuinta. Koneen rekisteri oli VH-AXV, ja sen ensimmäinen lento tapahtui 20. joulukuuta 2007. Kone luovutettiin Air India Expressille 18. tammikuuta 2009.

Onnettomuustutkinta
-------------------

Intian ilmailuviranomaiset avasivat onnettomuustutkinnan heti onnettomuuspäivän iltana.

Onnettomuuden syy
-----------------

Lento putosi pitkäksi menneen laskukiidon jälkeen kiitotien päässä olevaan rotkoon. Syy oli, että koneen väsynyt kapteeni nukkui lennon aikana ja heräsi vasta vähän ennen lähestymisen alkua. Niinpä hänen tilannetajunsa oli heikentynyt. Hänen ohjauksessaan kone oli jatkuvasti aiottua lähestymistä jäljessä eli lensi nopeammin ja korkeammalla kuin oli tarkoitus. Siitä huolimatta kapteeni toi koneen väkisin alas, mutta koneen vihdoin koskettaessa maahan kiitotietä oli jäljellä enää alle kilometri. Kapteeni käynnisti suihkujarrut ja päätti sen jälkeen yrittää ylösvetoa siinä kuitenkaan onnistumatta.

Lähteet
-------

1. ↑  Air Indian lentokone syöksynyt maahan – Lähes 160:n arvioidaan kuolleen *MTV3 Uutiset*.  22.5.2010. Viitattu 22.5.2010.
2. 1 2 3 4 5  Intian lento-onnettomuudessa kuoli liki 160 *Yle Uutiset*.  22.5.2010. Viitattu 19.9.2020.
3. ↑  Air India Express, Boeing 737-8HG, VT-AXV *Airliners.net*. Viitattu 19.9.2020. (englanniksi)
4. ↑  Mangalore air crash: Air India's press release. *NDTV.com*.  22.5.2010.  Arkistoitu 25.5.2010. Viitattu 19.9.2020. (englanniksi)
5. ↑  Air India Express Mangalore crash *Flights Dubai*. Viitattu 19.9.2020. (englanniksi)
6. 1 2  ASN Aircraft accident Boeing 737-8HG (WL) VT-AXV Mangalore-Bajpe Airport (IXE). *Aviation Safety Network*. Viitattu 23.5.2010. (englanniksi)
7. 1 2 3  VT-AXV Air India Express Boeing 737-8HG(SFP)(WL) Planespotters.net. Viitattu 23.5.2010. (englanniksi)
8. ↑  Paakkanen, Mikko: Intian turmakoneen laskeutuminen meni pitkäksi hankalalla kentällä.  *Helsingin Sanomat*, 23.5.2010, s. B3. Artikkelin verkkoversio. Viitattu 23.5.2010.

Aiheesta muualla
----------------

* Kuvia tai muita tiedostoja aiheesta **Air India Expressin lento 812** Wikimedia Commonsissa

* Satish, D. P.: 10 Years Ago On This Day, Air India Express Flight Crashed in Mangalore Killing 158 *News18.com*.  22.5.2020. Viitattu 19.9.2020. (englanniksi)

← 2009  ·  Vuoden 2010 lento-onnettomuudet ja vaaratilanteet  ·  2011 →

Taban Airin lento 6437 (24.1.) - Ethiopian Airlinesin lento 409 (25.1.) - Trigana Air Servicen lento 168 (11.2.) - Aviastar-TU:n lento 1906 (22.3.) - Smolenskin lento-onnettomuus (10.4.) - Merpati Nusantara Airlinesin lento 836 (13.4.) - Cathay Pacificin lento 780 (13.4.) - Aerounion – Aerotransporte de Carga Unionin lento 302 (13.4.) - Afriqiyah Airwaysin lento 771 (12.5.) - Pamir Airwaysin lento 112 (17.5.) - Air India Expressin lento 812 (22.5.) - Lufthansa Cargon lento 8460 (27.7.) - Airbluen lento 202 (28.7.) - Katekavian lento 9357 (3.8.) - AIRESin lento 8250 (16.8.) - Agni Airin lento 101 (24.8.) - Henan Airlinesin lento 8387 (24.8.) Filairin onnettomuus 2010 (25.8.) - UPS Airlinesin lento 6 (3.9.) - Alrosa Mirny Air Enterprisen lento 514 (7.9.) - Conviasan lento 2350 (13.9.) - Transafrik Internationalin lento 662 (12.10.) - Qantasin lento 32 (4.11.)
Aero Caribbean lento 883 (4.11.) - Jahangir Siddiqui Airin onnettomuus 2010 (5.11.) - Tarco Airilinesin onnettomuus 2010 (11.11.) - Sun Wayn lento 4412 (28.11.) - South East Airlinesin lento 372 (4.12.)